Vi lejede lejligheden "Seafront Paradise" i fem dage, og det var en super god oplevelse. Ejeren "Andreas" var fantastisk venlig og meget interesseret i at gøre vores ophold rigtig godt. Lejligheden havde den mest fantastiske veranda, stor og med udsigt over havet, da den lå i første række mod stranden. Lejligheden var ren og Andreas havde som vært sørget for, at der var både frugt, drikkevarer mm. til os ved ankomsten. Der var alt, hvad vi skulle bruge, så ikke noget med at skulle ud og købe kaffe og filterposer som det første;-) Andreas lånte os desuden luftmadrasser og dykkerbriller - ja der var ikke noget, vi skulle mangle.
Vi kan kun anbefale lejligheden og værten - her føler man sig hjemme og med det lidt ældre møblement og træloft er det næsten som at være i sommerhus.
Vi vil gerne tilbage en anden gang, ikke mindst fordi man spiser rigtig godt på hotellet lige ved siden af, hvor vi desuden gratis fik lov at låne solsenge på stranden.
Heidi og Familie - Danmark